Stanley van Zandt

Stanley Stephen van Zandt on Forsythissa, Missourissa pitkään asunut saarnaaja ja lehtimies. Hänet tunnetaan Taneyn piirikunnassa hurskaana evankelistina ja kirkonmiehenä, mutta myös hyvin lukeneena kirjojen miehenä, joita ei alueella juuri hänen lisäkseen pappeja lukuunottamatta ole. Van Zandt pitää kaupungissa pyhäkoulua ja pitää saarnoja paikallisessa kirkossa, vaikka hän ei tunnetusti ole virallisesti virkaan vihitty pappi.

Hän syntyi ja varttui Morgantownissa, West Virginian osavaltiossa, jossa hän myös opiskeli paikallisessa yliopistossa teologiaa, kirjallisuutta ja lakia. Hänen oli määrä valmistua papiksi, mutta hän jätti opintonsa kesken lähdettyään vuonna 1871 muuan opiskelijatovereidensa kanssa perustamaan uskonnollista paratiisia länteen.

Tästä projektista van Zandt ei juuri tykkää puhua, mutta hänen nykytilanteestaan voidaan päätellä, että yhteisön perustaminen syystä tai toisesta epäonnistui. 1870-luvun puoliväliin mennessä hän oli ajautunut Forsythin kaupunkiin, jossa hän työllisti itseään paikallisessa seurakunnassa. Hän kirjoitti ja myi useita uskonnollisia kirjoitelmia ja hänen tekstejään julkaistiin Springfieldin sanomalehdissä. Van Zandt on jatkanut tätä työtä vuoteen 1885 asti.

Hän liittyi mukaan 1880-luvun puolivälissä perustetun Lounais-Missourin laittomuutta vastustavaan ryhmään lähes heti sen perustamisen jälkeen, ja oli yksi ensimmäisistä siitä kehittyneen Bald Knobbers -ryhmän jäsenistä.